EkBass/fiwiki-20250220-pages-articles huggingface dataset:
Valiant (elokuva)

Valiant on Gary Chapmanin ohjaama, vuonna 2005 ensi-iltansa saanut animaatioelokuva, joka kertoo kuninkaallisista kirjekyyhkyistä toisessa maailmansodassa. == Äänirooleissa == Alkuperäinen Suomeksi Rooli Ewan McGregor Pete Lattu Valiant Ricky Gervais Petri Liski Bugsy Tim Curry Sasu Moilanen kenraali Von Talon John Cleese Juha Muje Mercury John Hurt Aarre Karén Felix Annette Badland Maija-Liisa Peuhu Elsa (Valiantin äiti) Jim Broadbent Seppo Pääkkönen kersantti Monty Hugh Laurie Santeri Kinnunen everstiluutnantti Gutsy Rik Mayall Jukka Rasila Cufflingk Michael Schlingmann Markus Bäckman Underlingk Olivia Williams Saara Lehtonen Victoria Pip Torrens Taisto Oksanen Lofty Thaddeus Worthington Brian Lonsdale Kari Hietalahti Toughwood Dan Roberts Antti Jaakola Tailfeather Buckley Collum Jukka Rasila Rollo Sharon Horgan Susa Saukko Charles De Girl == Lähteet == * * Luokka:Toiseen maailmansotaan pohjautuvat elokuvat Luokka:Brittiläiset animaatioelokuvat Luokka:Elokuvat linnuista Luokka:Vuoden 2005 yhdysvaltalaiset elokuvat Luokka:Yhdysvaltalaiset animaatioelokuvat Luokka:Vuoden 2005 brittiläiset elokuvat
Punaparsaherne

Punaparsaherne eli parsaherne (Lotus tetragonolobus) on hernekasvien heimoon kuuluva palkokasvi, jota viljellään sekä ravinnoksi että koristeeksi. Se kasvaa noin 45 cm korkeaksi. Sillä on punaiset kukat ja nelikulmaiset, siivekkäät palot.Exotic Garden Kasvista käytetään myös nimeä punaparsamaite. Parsaherne kasvaa villinä Välimeren seudulla, ja sitä viljellään Länsi- Euroopassa. Välimerellä se kasvaa avoimilla joutomailla ja peltojen rikkaruohona ja on sieltä levinnyt viljansiemenen mukana.Asparagus Peas Innvista == Lähteet == == Aiheesta muualla == * * United States Department of Agriculture (USDA): Tetragonolobus purpureus Luokka:Maitteet Luokka:Viljeltävät ravintokasvit
Moshood Bola

Moshood Bola (s. 22. heinäkuuta 1968 Nigeria) on entinen jalkapalloilija ja nykyinen jalkapallovalmentaja. Tällä hetkellä Bola toimii jalkapalloseura Atlantis FC:n päävalmentajana. Luokka:Nigerialaiset jalkapalloilijat Luokka:Nigerialaiset jalkapallovalmentajat Luokka:Vuonna 1968 syntyneet Luokka:Elävät henkilöt
Glacier Express

thumb | Glacier Expressin reitti. thumb | Glacier Express Filisurissa Landwasserin sillalla. Glacier Express on sveitsiläinen junareitti, joka kulkee Alpeilla St. Moritzista Churin, Brigin ja Vispin kautta Zermattiin. Yhteyden toteuttavat yhteistyössä paikalliset rautatieyhtiöt Rhätische Bahn (RhB) ja Matterhorn Gotthard Bahn (MGB), joiden liikennöintialueet yhdistyvät Disentiksessä. == Reitti == Glacier Expressin reitti on 275 kilometriä pitkä. "Pikajuna" kulkee reitin noin kahdeksassa tunnissaSveitsin julkisen liikenteen aikataulut, nro 144 . Reitti on kapearaiteinen (1 000 mm). Reitin korkein kohta on MGI:n rataverkossa, Oberalpissa (2 033 metriä). Reitin jyrkimmissä kohdissa, MGI:n rataosalla, on hammasraide. Reitillä on 91 tunnelia, joista pisin on Furkan pohjatunneli. == Nähtävyyksiä == Reitin varrella on useita talviurheilukeskuksia ja muita matkailukohteita: * St. Moritzin / Davosin alue Graubündenin kantonissa on kuuluisa talviurheilualue. * Albulan rautatie on osa maailmanperintökohdettaRhB Unescon sivuilla. * Andermattin ja Realpin seudulla Urin kantonissa on useita talviurheilukeskuksia. * Jungfraun–Aletschin alppialue on Wallisin ja Bernin kantoneissa sijaitseva maailmanperintökohde Jungfrau-Aletsch-alue Unescon sivuilla. * Zermatt ja Saas-Fee Wallisin kantonissa ovat maailmankuuluja talviurheilualueita. == Liikenne == Glacier Express aloitti liikenteensä vuonna 1930. Reitti on nykyään ympärivuotinen, tosin liikenteessä on ollut viime vuosina kannattavuussyistä loka-joulukuussa 6-8 viikon tauko. Aikataulukaudella 2014–15 juna kulkee talvisin (joulu-toukokuussa) kerran päivässä ja kesäisin (touko-lokakuussa) 1-3 kertaa päivässä suuntaansa. == Uutisia == * 23.7.2010 Junan 906 (Zermatt–St. Moritz) kolme viimeistä vaunua suistuivat kiskoilta Brigin ja Fieschin välillä. Onnettomuudessa kuoli yksi henkilö ja kymmeniä loukkaantui. Turma johtui junan liian suuresta nopeudesta, kaarteen jälkeisestä liian aikaisesta kiihdytyksestä.NZZ Online, uutinen 30.7.2010 * 22.9.2013 Glacier Expressin liikenne Davosista päättyi. Junille on Davosista edelleen paikallisjunayhteys (Filisuriin) ja linja-autoyhteys (Churiin). == Lähteet == * Glacier Expressin kotisivut ===Viitteet=== == Aiheesta muualla == * Rhätischen Bahnin kotisivut * MGB:n kotisivut Tiedosto: Glacier-Express_zwischen_Reichenau-Tamins_und_Bonaduz.jpg | Glacier Express Bonaduzin lähellä Tiedosto: GlacierUrseren.jpg | Glacier Express "laskeutuu" Andermattiin idästä Tiedosto: MGB HGe 4-4 II mit Glacier Express kurz vor Oberalp Passhöhe.jpg | Glacier Express Oberalpin lähellä Luokka:Sveitsin rautatieliikenne Luokka:Valais Luokka:Graubünden Luokka: Sveitsin nähtävyydet
Kreetansahrami

Kreetansahrami eli kreetansyyssahrami (Crocus laevigatus) on monivuotinen pieni sipulikasvi. Se elää luonnossa Kreetan saarella Kreikassa. Villillä muodolla on lähes valkoiset, pienet kukat. Siitä on jalostettu puutarhoihin violettikukkainen muunnos Crocus laevigatus var. fontenayi. Se kukkii keskellä talvea, tyypillisesti joulun aikaan.Wintercrocus paghat A neglected Christmas flowering charmer Broadleigh Gardens == Lähteet == Luokka:Sahramit Luokka:Kreikan kotoperäiset kasvit
Natriumfosfiitti

Natriumfosfiitti eli natriumfosfonaatti (Na2PHO3) on fosforihapokkeen natriumsuola. Yhdiste esiintyy usein kidevedellisenä muotona Na2PHO3·5H2O. == Ominaisuudet == Natriumfosfiitti on huoneenlämpötilassa kiintää hygroskooppista ainetta. Yhdiste on pelkistin. Kuumennettaessa se hajoaa, jolloin syntyy myrkyllistä fosfiinikaasua ja osa fosfiitti-ioneista hapettuu fosfaatti-ioneiksi. == Valmistus ja käyttö == Natriumfosfiittia voidaan valmistaa fosforitrioksidin ja natriumhydroksidin välisellä reaktiolla. :4 NaOH + P2O3 → 2 Na2PHO3 \+ H2O Yhdistettä käytetään elohopea(II)kloridin aiheuttaman myrkytyksen hoitoon vastamyrkkynä. == Lähteet == Luokka:Fosforiyhdisteet Luokka:Natriumyhdisteet
Ajan platinaa

__NOTOC__ Ajan platinaa on Aarne Tenkasen viides studioalbumi. Se julkaistiin 26. toukokuuta 2010 levymerkillä AXR Music.aarnetenkanen.fi: Uutiset – Kuuntele Kyllä sitä vielä yhdet kestää. Viitattu 1.11.2016. Kappale "Kyllä sitä vielä yhdet kestää" julkaistiin 7. toukokuuta albumin ensimmäisenä singlenä. == Kappaleet == # # # # # # # # # # == Arvostelut == * Desibeli.net: Desibeli.net: Arvostelu == Lähteet == Luokka:Vuoden 2010 albumit Luokka:Aarne Tenkasen albumit
Murattisyklaami

Murattisyklaami (Cyclamen hederifolium) on syklaamilaji, jota tavataan Välimeren pohjoisosissa Ranskasta Turkin länsiosiin asti. Se elää metsissä, pensaikoissa ja kivikkoisilla kukkulanrinteillä aina 1 300 metrin korkeudelle asti. Sen kukat ovat vaaleanpunaiset, jokaisen terälehden alareunassa on tummempi V-kirjaimen muotoinen kuvio. Valkokukkaisia muotoja esiintyy varsinkin viljeltyinä, harvemmin luonnossa. Poimulliset, hopeajuovaiset lehdet muistuttavat usein muratinlehtiä, mistä kasvi on saanut tieteellisen nimensäkin. Lehden muoto vaihtelee suuresti, melko soikeitakin lehtiä tavataan.Cyclamen hederifolium The Cyclamen Society Lajia viljellään Keski- ja Pohjois-Euroopan puutarhoissa etenkin puiden aluskasvina.Hardy cyclamen BBC Garden Se kestää kylmää paremmin kuin muut syklaamilajit, ja menestyy Suomessakin vyöhykkeillä II ja III.Murattisyklaami Exotic Garden == Lähteet == Luokka:Syklaamit
Simo Zitting (puheenjohtaja)

Simo Pekka Zitting (s. 7. maaliskuuta 1957 Tohmajärvi) on suomalainen lakimies ja ammattiyhdistysjohtaja. Hän on toiminut Suomen Ammattiliittojen Keskusjärjestö SAK:hon kuuluvan Suomen Merimies-Unionin puheenjohtajana vuodesta 2000 lähtien. Zitting valmistui oikeustieteen kandidaatiksi Helsingin yliopistosta vuonna 1988. Valmistumisensa jälkeen hän työskenteli SAK:n juristina ja lakimiehenä lakiasiaintoimistossa. Vuonna 1993 Zitting siirtyi työskentelemään Suomen Merimies-Unionin lakimiehenä ja vuonna 2000 hänet valittiin liiton puheenjohtajaksi. Suomen Kuvalehden toimittaja Tuomo Lappalainen arvosteli keväällä 2012 Zittingin toimintatapoja farssiksi "jopa ay-liikkeen demokratia-asteikolla", kun Astrid Geisor-Goman, Zittingin vastaehdokas puheenjohtajaksi, suljettiin ulos edustajiston kokouksesta. Zitting ei myöskään antanut toimittamassaan unionin Merimies-lehdessä palstatilaa haastajalleen, vaikka tämän oli asettanut ehdokkaaksi unionin suurin ammattiosasto. Puheenjohtajavaalissa Zitting voitti Geisor-Gomanin äänin 33–8. Lokakuussa 2013 Merimies-Unionin entiset aktiivit vihjasivat käynnistäneensä ministeri Heidi Hautalan eroon johtaneen kohun. Hautala valitti joutuneensa ay-liikkeen sylkykupiksi teollisuuden rakennemuutoksen vuoksi.Heidi Hautala: Olin ay-liikkeen sylkykuppi , HS.fi 26.10.2013. Zitting kutsui Hautalan linjaa "totaalifanaattiseksi".Keskustavaikuttajat kannattavat suomalaisaluksia öljykentille , Turun Sanomat 13.10.2013. == Työtaisteluita == Elokuussa 2000 Merimies-Unioni asetti Finnlinesin Finnmerchant-aluksen saartoon ja uhkasi samalla toista laivaa. Finnlines, Suomen laivanpäällystöliitto ja Suomen konepäällystöliitto tuomitsivat toimet laittomina. Yhtiö oli palkannut 28 puolalaista merimiestä mielestään työehtosopimuksen mukaisesti, mutta Zitting oli eri mieltä. Konepäällystöliiton mukaan kyseessä on keino säilyttää suomalainen kauppalaivasto ja työntekijät. Finnlinesin pääluottamusmiehen mukaan 90 % työntekijöistä tuki Finnlinesin ratkaisua, koska ketään ei irtisanottu. Simo Zittingin sanotaan käynnistävän näyttävästi ay-sotia ja uhraavan rahtilaivastojen miehistöjä suosiakseen häntä puheenjohtajavaalissa äänestänyttä matkustajalaivojen henkilöstöä, jolla on valitsijoiden enemmistö. Kokoomuksen Verkkouutiset kirjoitti vuonna 2000, että Zittingillä on hermostuvan ja räväkän miehen maine. == Lähteet == Luokka:Suomalaiset juristit Luokka:Suomalaiset ammattiyhdistysjohtajat Luokka:Vuonna 1957 syntyneet Luokka:Elävät henkilöt
Bernina Express

Bernina Express on sveitsiläinen junareitti, joka kulkee Alpeilla Churista, Davosista ja St. Moritzista Italian Tiranoon. Reitin toteuttaa Graubündenin kantonin rautatieyhtiö Rhätische Bahn (RhB). Suuri osa reitistä on Unescon maailmanperintökohdetta, joka koostuu RhB:n Albulan ja Berninan rautateistäRhB Unescon sivuilla. Bernina Expressin pisin reitti (Chur-Tirano) on 145 kilometriä pitkä. "Pikajuna" kulkee reitin 4 tunnissa.Sveitsin julkisen liikenteen aikataulut, nrot 940 ja 950 Reitti on kapearaiteinen (1 000 mm). Reitin korkein kohta on Ospizio Berninassa (2 253 metriä). Reitillä on 55 tunnelia, joista pisin on Albula-tunneli. Bernina Expressin reitti on ollut käytössä vuodesta 1910. Reittiä ajetaan ympäri vuoden. == Lähteet == == Aiheesta muualla == * Bernina Express Rhätischen Bahnin kotisivuilla Tiedosto: Tirano-Panoramawagen-Bernina-Express.jpg | Berninan Expressin 1. luokan panoraamavaunu Tiranon asemalla Tiedosto: RhB Bernina-Express am Lago Bianco.jpg | Bernina Express Lago Biancon rantaradalla Bernina-solassa Tiedosto: Bernina Brusio.jpg | Bernina Express Brusion kierukkasillalla Tiedosto: Bernina Bahn Ge 6-6 81.jpg | Bernina Expressin edeltäjä vuodelta 1928 Luokka:Sveitsin rautatieliikenne Luokka:Graubünden
Pietniemi

Pietniemi () on Porin 29. kaupunginosa. Sen naapurikaupunginosia ovat idässä Viikinäinen sekä etelässä Tuorsniemi ja Leppäkorpi. Muita läheisiä kaupunginosia ovat Vähärauma, Preiviiki, Ulasoori ja Paarnoori. Pietniemi kuuluu Vähärauman koulupiiriin, ja sen postinumero on 28660. Kaupunginosaa halkovat etelästä pohjoiseen kulkeva Vanhakartanontie sekä idästä länteen kulkeva Pietniementie, joka jatkuu pohjoiseen, Mäntyluodontielle asti.Porin kaupungin karttapalvelu Pietniemen eteläpuolella kulkee Kirkkokankaantie, jonka varrella sijaitsee vanha rälssi- ja säteritila, nimeltään Vanhakartano.Vanhakartano == Lähteet == == Aiheesta muualla == * * Luokka:Porin kaupunginosat
Uusiniitty

Uusiniitty () on Porin 35. kaupunginosa. Läheisiä kaupunginosia ovat Kyläsaari, Ulasoori ja Paarnoori. Uusiniitty kuuluu Kyläsaaren koulupiiriin, ja sen postinumero on 28760. Sitä halkoo Mäntyluodontie, jonka pohjoispuolella kulkee Uudenniityntie ja eteläpuolella Maalaiskunnantie. Uudessaniityssä sijaitsee Metsähautausmaa.Porin kaupungin karttapalvelu ==Tunnettuja henkilöitä uudestaniitystä== *Nooralotta Neziri, yleisurheilija *Miika Ranne, Pori Jazzin entinen toimitusjohtaja == Lähteet == == Aiheesta muualla == * Luokka:Porin kaupunginosat
Panafrikkalaisuus

Panafrikkalaisuus on yhteiskuntapoliittinen ajattelutapa ja liike, joka pyrkii yhdistämään syntyperäiset afrikkalaiset ja afrikkalaisen perinnön ”maailmanlaajuiseen afrikkalaiseen yhteisöön”.The Journal of Pan African Studies Panafrikkalaisuus pyrkii poliittisesti yhtenäiseen Afrikkaan. == Aate == Panafrikkalaisuus pyrkii vaalimaan afrikkalaisten historiallista, kulttuurista, henkistä, taiteellista, tieteellistä ja filosofista perintöä. Panafrikkalaisuus eettisenä järjestelmänä etsii arvojaan Afrikan historiasta ja afrikkalaisten yhteisistä kokemuksista orjuutta, rasismia, kolonialismia ja uuskolonialismia vastaan.Pan-Africanism and the Politics of Liberation Moderni panafrikkalaisuus alkoi 1900-luvun vaihteessa. Vaikka panafrikkalaisuus alun perin pyrki maanosan yhtenäisyyteen, se alkoi myöhemmin kattaa myös afrikkalaisen diasporan muun muassa Karibialla, Yhdysvalloissa ja Brasiliassa. Panafrikkalaisuus myös vastustaa eurooppakeskeistä historiakäsitystä ja -näkökohtia ja pyrkii luomaan afrikkalaisia näkökulmia niin historiankirjoitukseen kuin yhteiskuntaankin. Yksi panafrikkalaisuuden merkittävistä saavutuksista on vuonna 2002 perustettu Afrikan unioni, jolla on kunnianhimoisia tavoitteita maanosan poliittisesta yhdentymisestä. == Panafrikkalaiset värit == Panafrikkalaisuus näkyy nykyään monen afrikkalaisen maan lipussa, perinteiset panafrikkalaiset värit eli vihreä, keltainen ja punainen on johdettu alun perin Etiopian lipusta, joka ainoana afrikkalaisena maana pystyi torjumaan länsimaisen siirtomaavallan. Nykyään parissakymmenessä Afrikan maan lipussa on käytössä panafrikkalaiset värit, jonka lisäksi panafrikkalaiset värit ovat käytössä myös joidenkin Afrikan ulkopuolisten maiden lipuissa, joissa on huomattava afrikkalainen diaspora (esimerkiksi Jamaika). == Lähteet == *
Lotus Exige

Lotus Exige on brittiläisen autovalmistajan Lotuksen valmistama urheiluauto. Auton moottori tuottaa 190 hevosvoimaa, mutta siihen on saatavilla valmistajalta Performance-paketti, joka nostaa tehot aina 240 hevosvoimaan asti. Auto on lähes identtinen Lotus Elisen kanssa, joka on avoauto. Moottorin iskutilavuus on 1,8 litraa. Exige kiihtyy 0–100 km/h 4,9 sekunnissa (4,1 sekuntia Performance-paketin kanssa). Autoa on valmistettu vuodesta 2000 lähtien. == Aiheesta muualla == Exige Luokka:S-segmentin autot Luokka:2000-vuosikymmenen autot Luokka:2010-luvun autot
Rieskala

Rieskala () on Porin 37. kaupunginosa. Sen pohjoispuolella sijaitsee Pihlava, ja läheisiä kaupunginosia ovat Huvilaranta, Metsämaa ja Enäjärvi. Rieskala kuuluu Pihlavan koulupiiriin, ja sen postinumero on 28800. Sitä halkoo Harry Gullichsenintie, ja sen eteläpuolella kulkee Mäntyluodontie. Rieskalassa sijaitsevat Meri-Porin uimahalli, yhtenäiskoulu sekä Pihlavan kirjasto.Porin kaupungin karttapalvelu Meri-Porin lukio lakkautettiin vuonna 2015https://www.pori.fi/uutiset/2014/04/kouluverkkouudistuskaupunginvaltuustolletanaan.html , ja Meri-Porin, Pihlavan ja Mäntyluodon kouluista muodostettiin Meri-Porin yhtenäiskouluhttp://www.pori.fi/sivistyskeskus/koulut/koulut/meri- porinkoulu.html . == Lähteet == == Aiheesta muualla == * Luokka:Porin kaupunginosat
Reckless Love (albumi)

__NOTOC__ Reckless Love on Reckless Loven esikoisalbumi, joka julkaistiin 24. helmikuuta 2010. Se ylsi ensimmäisellä viikolla Suomen virallisen listan sijalle 13. Kappaleista ”One More Time”, ”Beautiful Bomb”, ”Badass”, ”Romance” ja ”Back to Paradise” kuvattiin musiikkivideot. == Kappaleet == # # # # # # # # # # # == Kokoonpano == * Olli Herman – laulu * Pepe – kitara, taustalaulu * Jalle Verne – basso, taustalaulu * Hessu Maxx – rummut \+ * Ilkka Wirtanen – kosketinsoittimet, tuottaja == Arvostelut == * Soundi: Soundi: Levyarvio == Lähteet == == Aiheesta muualla == * Reckless Loven kotisivut * Luokka:Vuoden 2010 esikoisalbumit Luokka:Reckless Loven albumit Luokka:Ilkka Wirtasen tuottamat albumit
Serbian cup

Jalkapallon Serbian cup (serbiaksi Куп Србије) on jalkapallon cup-kilpailu Serbiassa. Kilpailun virallinen nimi on sponsorin mukaan ollut Serbian Lav Cup (serbiaksi Лав куп Србије) vuodesta 2007. Cupin hallitseva mestari on Belgradin Punainen tähti. Cupia on pelattu vuodesta 2006, eli sen jälkeen, kun Montenegron itsenäistyminen lakkautti Serbian ja Montenegron valtioliiton. Cupin voittaja pääsee osallistumaan UEFA Europa-liigaan. == Historia == Kausi Voittaja Tulos Finaalivastustaja 2006-2007 Punainen tähti 2-0 FK Vojvodina 2007-2008 FK Partizan 3-0 FK Zemun 2008-2009 FK Partizan 3-0 FK Sevojno 2009-2010 Punainen tähti 3-0 FK Vojvodina 2010-2011 FK Partizan 3-0 FK Vojvodina 2011-2012 Punainen tähti 2-0 FK Borac Čačak 2012-2013 FK Jagodina 1-0 FK Vojvodina 2013-2014 FK Vojvodina 2-0 FK Jagodina 2014-2015 FK Čukarički 1-0 FK Partizan 2015-2016 FK Partizan 2-0 Javor 2016-2017 FK Partizan 1-0 Punainen tähti ==Lähteet== == Aiheesta muualla == *Virallinen sivu Luokka: Serbian jalkapallo Luokka:Kansalliset jalkapallocupit
Atlantic Cityn rautatieonnettomuus 1896

Atlantic Cityn rautatieonnettomuus tapahtui 30. heinäkuuta 1896 New Jerseyssä Atlantic Citystä länteen sijaitsevassa rautatieristeyksessä. Kahden junan yhteentörmäyksessä kuoli 50 ihmistä ja 60 loukkaantui. Seitsenvaunuinen juna lähti Atlantic Citystä West Jersey Railroadia ja oli ehtinyt Reading Railroadin risteykseen, kun siihen osui pikajuna Philadelphiasta. Readingin junan veturi tuhoutui, kuljettaja kuoli ja lämmittäjä loukkaantui kuolettavasti. Sen taaempi vaunu suistui raiteilta, jolloin useita sen matkustajia kuoli tai loukkaantui. West Jerseyn junankuljettaja näki Readingin junan lähestyvän risteystä, mutta jatkoi matkaansa, koska hänellä oli siihen lupa. Minuutteja törmäyksen jälkeen toisen junan höyrykattila räjähti, jolloin monet loukkaantuneet saivat kuumaa höyryä päälleen. == Lähteet == Luokka:Vuoden 1896 onnettomuudet Luokka:1890-luvun junaonnettomuudet Luokka:Onnettomuudet New Jerseyssä Luokka:Junaonnettomuudet Yhdysvalloissa
Metsämaa (Pori)

Metsämaa on Porin 38. kaupunginosa, ja se sijaitsee Meri-Porissa. Sen naapurikaupunginosia ovat lännessä Pihlava, etelässä Enäjärvi ja idän suunnalla Kyläsaari. Metsämaa kuuluu Enäjärven koulupiiriin, ja sen postinumero on 28800. Se rajoittuu etelässä Pihlavantiehen ja pohjoisessa Porinlahteen.Porin kaupungin karttapalvelu == Lähteet == == Aiheesta muualla == * Luokka:Porin kaupunginosat
Blood Feast

Blood Feast on yhdysvaltalainen vuonna 1963 ensi-iltansa saanut kauhuelokuva, jonka ohjasi Herschell Gordon Lewis. == Elokuvasta == Lewis tunnettiin lähinnä nudismielokuvistaan, ennen kuin siirtyi kauhuelokuviin. Kaikki kriitikot haukkuivat hänet ohjaamansa Blood Feastin, ja Yhdysvalloissa monet osavaltiot kielsivät elokuvan esityksen. Silti se oli tuottoisa elokuva, sillä aina kun pienet elokuvateatterit ottivat Blood Feastin ohjelmistoonsa, yleisöä kävi runsaasti.Hänninen & Latvanen, s. 368–369. Elokuvan budjetti oli 24 500 dollaria ja sen arvioidaan tuottaneen 7–30 miljoonaa dollaria. Se kuvattiin kuudessa päivssä Miami Beachin Suez-motellin ympäristössä. Blood Feastia pidetään kauhuelokuvan lajityypin splatterin edeltäjänä. Lewis teki elokuvansa menestyksen innoittamana muitakin samanlaisia elokuvia. Blood Feast oli Lewisin veritrilogian ensimmäinen osa. Trilogiaan kuuluivat lisäksi Two Thousand Maniacs! ja Color Me Blood Red.Jones, s. 36. == Näyttelijöitä == == Lähteet == * * === Viitteet === == Aiheesta muualla == * * * * Luokka:Yhdysvaltalaiset kauhuelokuvat Luokka:Vuoden 1963 yhdysvaltalaiset elokuvat Luokka:Sarjamurhaajaelokuvat Luokka:Elokuvat kannibalismista
Salassapitosopimus

Salassapitosopimus (, NDA) on sopimus, jolla turvataan luottamuksellisen tiedon ja/tai materiaalin säilyminen yhteisön (esim. yrityksen) sisäisessä tiedossa, niin että tietojen vastaanottajilla on tiedon rajallinen käyttömahdollisuus, tarkalleen ottaen sitä, että tietoa saa levittää vain sen verran kuin se on sopimuksen mukaan määritelty. ==Katso myös== *Vaitiolovelvollisuus ==Lähteet== *Keksintösäätiö – Salassapitosopimus *Mitä salassapitosopimukseen kannattaa sisällyttää ja miksi? Luokka:Immateriaalioikeudet Luokka:Oikeudelliset asiakirjat Luokka:Seulonnan keskeiset artikkelit
Yves Racine

Yves Racine (s. 7. helmikuuta 1969 Matane, Québec, Kanada) on kanadalainen entinen jääkiekkoilija, pelipaikaltaan puolustaja. Hän pelasi urallaan 508 NHL-ottelua Detroit Red Wingsin, Philadelphia Flyersin, Montreal Canadiensin, San Jose Sharksin, Calgary Flamesin ja Tampa Bay Lightningin riveissä. Racine teki urallaan puolustajaksi huomattavan paljon pisteitä, esimerkkinä NHL-kausi 1990–1991, jolloin hänen tehonsa Detroitin riveissä olivat 62 ottelussa 7+40=47. Racine vieraili SM-liigan Jokereissa kaudella 1998–1999. Hän lopetti uransa Saksan DEL-liigan Adler Mannheimissa kauden 2005–2006 jälkeen. Maajoukkuetasolla Racine edusti Kanadan maajoukkuetta MM-kilpailuissa 1991 ja 1994, jolloin hän oli mukana voittamassa maailmanmestaruutta. ==Lähteet== * * Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Jääkiekon maailmanmestarit Luokka:Vuonna 1969 syntyneet Luokka:Elävät henkilöt
Sphincterochila insularis

Sphincterochila insularis on Sphincterochilidae-heimoon ja Sphincterochila- sukuun kuuluva kotilolaji. Laji kasvaa 10–11 × 14–16 mm:n kokoiseksi. Lajin kuori on väriltään valkoinen. Sphincterochila insularis on termofiilinen laji, ja se kesähorrostaa erittäin kuumilla ja auringonpaisteisilla kalkkikivialueilla. Sphincterochila insularis on Välimeressä sijaitsevan ja Kreikalle kuuluvan Antikytheran saaren kotoperäinen laji. == Lähteet == Luokka:Maakeuhkokotilot Luokka:Kreikan kotoperäiset eläimet Luokka:Uhanalaiset selkärangattomat
Tatra T13

Tatra T13 oli tšekkoslovakialaisen Tatran valmistama kevyt kuorma-auto. Sen rakenne perustui vuonna 1923 esiteltyyn T11-henkilöautoon. T13:n valmistus alkoi 1924 ja jatkui virallisesti vuoteen 1933 asti, mutta viimeinen yksilö valmistui vuonna 1935. Kaksiakselisen, takavetoisen T13:n omamassa oli 1 000 kg ja se kykeni versiosta riippuen kuljettamaan 800–1 200 kg hyötykuorman. Sen huippunopeus oli 45 km/h. Auton alustalle valmistettiin myös muutamia linja- autoja. == Teknisiä tietoja == === Moottori === Ensimmäisissä autoissa käytettiin T11:n moottoria, mutta vuodesta 1926 autossa oli hieman tehokkaampi T12:n voimanlähde. Moottori oli tyypiltään kaksisylinterinen, ilmajäähdytteinen bokserimoottori. Sen takana olleessa vauhtipyörässä oli tuuletin, jonka ympärillä oli ilmavirtaa ohjaava kokoojapelti. Moottorin lohko oli valmistettu kevytmetallista. Polttoaineensyötöstä vastasi Zenith 26 ABC -kaasutin. Autossa oli Boschin magneettosytytys ja sytytysennakkoa voi säätää käsin. Moottori oli varustettu sähköisellä käynnistysmoottorilla. Sähköjärjestelmä oli 6-volttinen. === Voimansiirto ja alusta === Myös alustan rakenne muuttui samalla hieman kun T12 korvasi T11:n. Moottorin takana oli kuiva nelilevyinen kytkin, joka välitti voiman neliportaiseen vaihteistoon. Vaihteisto oli kiinnitetty takapäästään keskusputkirunkoon, jonka sisällä kulki voimansiirtoakseli. Runkoputken takapäässä oli tasauspyörästö, johon oli rakennettu heilurityyppinen erillisjousitus. Taka-akseli oli jousitettu poikittain asennetun, puolielliptisen lehtijousen avulla, joka oli kiinnitetty keskeltä tasauspyörästön runkoon ja päistään jarrukilpiin. Auton moottori makasi jäykällä etuakselilla olleen poikittaisen lehtijousen päällä. Näin ollen myös moottori ja vaihteisto toimivat osana kantavaa rakennetta. Rakenne oli erittäin jäykkä ja toimi erinomaisesti hankalissa maasto-olosuhteissa. Ensimmäisissä yksilöissä oli takana mekaanisella välityksellä toimivat rumpujarrut eikä etujarruja ollut. Kummassakin jarrurummussa oli kaksi paria jarrukenkiä, joista toinen pari oli seisontajarrua varten. Kun autossa alettiin käyttää T12:n komponentteja, myös etuakselille asennettiin jarrut ja takapyörillä oli enää yhdet parit jarrukenkiä, jotka toimivat sekä käyttö- että seisontajarruina. == Sotilaskäyttö == Tšekkoslovakian asevoimat ei ollut kiinnostunut käyttämään T13-mallia motorisoinnissaan. Huomio kiinnittyi maastokelpoisemman, kolmiakselisen ja kantavuudeltaan 1,5-tonnisen T26-mallin kehittämiseen. Armeijalle kuitenkin toimitettiin kolme T13:aa. Ensimmäinen, kantavuudeltaan yhden tonnin kuorma-auto myytiin 1926. Vuotta myöhemmin myytiin yksi T13:n alustalle rakennettu linja-automuunnelma. Vuonna 1931 myytiin vielä vankienkuljetusautoksi rakennettu muunnelma. == Lähteet == == Aiheesta muualla == Teknisiä tietoja ja kuvia T13 Luokka:Kuorma-autot
Tripolin kansainvälinen lentoasema

Tripolin kansainvälinen lentoasema () on 34 kilometrin päässä Libyan pääkaupunki Tripolin keskustasta sijaitseva kansainvälinen lentoasema. Lentoasema toimii kansallisen yhtiön Libyan Airlinesin sekä Afriqiyah Airwaysin ja Buraq Airin solmukohtana. Lentoasemalla on kaksi kiitotietä, yksi 3,6 kilometrin mittainen ja ILS-lähestymislaitteilla varustettu kiitotie ja yksi 2,6 kilometrin mittainen kiitotie. Lentoaseman kautta kulki yli kolme miljoonaa matkustajaa 2008. Lentoasemalle on rakenteilla kaksi uutta terminaalia. == Lentoyhtiöt ja kohteet == Tripolin kansainväliseltä lentoasemalta operoitavat lennot Lentoyhtiö Kohteet Afriqiyah Airways Abidjan, Accra, Amsterdam, Bamako, Bangui, Bengasi, Brazzaville, Bryssel, Cotonou, Dakar, Dhaka, Douala, Dubai, Düsseldorf, Geneva, Jedda, Johannesburg, Kairo, Khartum, Kinshasa, Lagos, Lomé, Lontoo (Gatwick), Marseille [alkaa 16. heinäkuuta], Milano (Malpensa) [alkaa 18. heinäkuuta], N'Djamena, Niamey, Ouagadougou, Pariisi (Charles de Gaulle), Rooma (Fiumicino) Air Algérie Alger Air Malta Valletta Alajnihah Airways Bengasi Alitalia Rooma (Fiumicino) Austrian Airlines Wien British Airways Lontoo (Heathrow) Bulgaria Air Sofia Buraq Air Aleppo, Aleksandria (El Nouhza), Bengasi, Istanbul (Atatürk), Kairo, La Braq , Rabat, Sabha, Sarajevo, Tunis EgyptAir Kairo EgyptAir Express Aleksandria (El Nouhza) Emirates Dubai Jat Airways Belgrad, Valletta KLM Amsterdam Libyan Airlines Alexandria (El Nouhza), Alger, Amman, Ankara, Ateena, Beida, Bengasi, Casablanca, Damaskos, Dubai, Ghadamés, Ghat, Istanbul (Atatürk), Jedda, Kairo, Kiova (Borispol), La Braq, Lontoo (Heathrow), Madrid, Manchester, Milano (Malpensa), Rooma (Fiumicino), Sabha, Sirte, Tobruk, Tunis, Valletta Lufthansa Frankfurt Nayzak Air Transport Bengasi, La Braq, Sabha, Tunis Qatar Airways Casablanca, Doha Royal Air Maroc Casablanca Royal Jordanian Amman Sevenair Djerba, Sfax, Tunis Syrian Air Damaskos Tunisair Tunis Turkish Airlines Istanbul (Atatürk) == Aiheesta muualla == *Tripolin kansainvälinen lentoasema - World Aero Data *Tripolin kansainvälinen lentoasema - Great Circle Mapper === Lähteet === Luokka:Libyan lentoasemat Kansainvälinen lentoasema
Mahomet Weyonomon

Mahomet Weyonomon oli mohegaani-intiaanien ylipäällikkö, joka teki vuonna 1735 matkan Isoon-Britanniaan tarkoituksenaan tavata maan kuningas Yrjö II. Hän ei ehtinyt kuitenkaan koskaan tavata kuningasta, sillä seuraavana vuonna Weyonomon seurueineen kuoli Lontoossa riehuneeseen isorokkoon. Hän oli kuollessaan 36-vuotias. Weyonomon oli uskonnoltaan muslimi. Hän oli maineikkaan mohegaanien johtajan Uncasin pojan pojanpoika. Hänen äitinsä edusti espanjalaisten mukana Pohjois-Amerikan mantereelle saapuneita melungeoneita jotka olivat lähtöisin pääosin pohjoisen Afrikan barbaarirannikolta tai Turkista ja joutuneet pakenemaan alkuperäisiltä mailtaan.The Melungeons Viitattu 13.05.2010 ==Matkan tarkoitus== Weyonomonin pitkään laivamatkaan Britteinsaarille oli aivan erityinen syy. Hänen kansansa oli joutunut luovuttamaan yhä suurempia maa-alueita Uuden-Englannin siirtolaisille nykyisen Connecticutin alueelta. Sata vuotta aikaisemmin mohegaanit päällikkönsä Uncasin johdolla olivat olleet toivottamassa brittejä tervetulleiksi uudelle mantereelle. Ystävyyssiteiden asteittainen murtuminen ja siirtolaisten loputon maannälkä olivat työntäneet mohegaanit yhä pienemmälle alueelle ja estääkseen lohduttomalta näyttävää tulevaisuutta toteutumasta oli Weyonomon päättänyt matkustaa Englantiin vedotakseen kuninkaan oikeudenmukaisuuteen ja pyytääkseen tältä parempaa kohtelua kansalleen. Weyonomonin seurueen muodostivat kapteeni John Mason ja hänen poikansa Sam sekä mohegaaninkielinen tulkki Zachery Johnson, intiaaninimeltään AughQuant. Muutamia vuosikymmeniä aikaisemmin oli Englantiin purjehtinut Weyonomonin isoisä Owenego tapaamaan kuningatar Annea. Matkan syynä oli Connecticutin siirtokunnan nopea kasvu ja siitä aiheutuneet maankäyttöön liittyvät ongelmat. Kuningatar oli luvannut, että britit palauttaisivat anastamansa alueet niiden alkuperäisille asukkaille, mutta lupaus osoittautui katteettomaksi eikä kyennyt pysäyttämään siirtokunnan leviämistä.Memorial to Mahomet Weyonomon Viitattu 15.05.2010. ==Uusi hautaus== Weyonomon haudattiin vuonna 1736 johonkin etelä-Lontoon hautausmaalle ja hänen hautapaikkansa jäi tuntemattomaksi. Native American honoured by Queen viitattu 13.05-2010. Vuonna 2006 Englannin kuningatar Elisabet II julkisti Weyonomonin muistomerkin Southwarkin katedraalissa mohegaanien perinteisten hautausseremonioiden saattelemana. Queen at Southwark Cathedral Viitattu 13.05.2010. ==Lähteet== Luokka:Yhdysvaltalaiset intiaanipäälliköt Luokka:Syntymävuosi tuntematon Luokka:Vuonna 1736 kuolleet
Bob Solinger

Robert Edward ”Solly” Solinger (23. joulukuuta 1925 Star City, Saskatchewan – 10. joulukuuta 2014) oli kanadalainen jääkiekkoilija. Hän pelasi 99 ottelua NHL:ssä. Hän pelasi Toronto Maple Leafs ja Detroit Red Wings -joukkueissa. Solinger oli ensimmäinen AHL:n tulokkaille jaettavan Dudley "Red" Garrett Memorial Award -palkinnon saanut pelaaja. ==Lähteet== Luokka:Kanadalaiset jääkiekkoilijat Luokka:Vuonna 1925 syntyneet Luokka:Vuonna 2014 kuolleet
Tr2

Tr2 (Truman) oli Suomessa sotien jälkeen käytössä ollut yhdysvaltalainen höyryveturityyppi. Raskaat tavaraliikenneveturit olivat samaa tyyppiä, jollaisia oli sodan aikana toimitettu Neuvostoliittoon (Lend-Lease-sopimus). Truman Tr2 -vetureita valmisti Baldwin Locomotive Works Pennsylvanian osavaltion Philadelphiassa, ALCO valmisti sarjan viimeisimmät yksilöt. Veturiin mahtui 13 tonnia hiiltä ja 28 tonnia vettä. Jatkosodan jälkeen suomalainen veturiteollisuus ei pystynyt raaka-ainepuutteen ja sotakorvausten takia rakentamaan vetureita, joten vetureita jouduttiin hankkimaan ulkomailta. Yhdysvalloista hankitut 20 veturia tuotiin Suomeen osina ja ne koottiin VR:n Helsingin konepajassa. Veturin lempinimi Truman viittaa Yhdysvaltain silloiseen presidenttiin Harry S. Trumaniin. Tr2-veturit olivat VR:n raskaimmat ja vahvimmat veturit. Ne sijoitettiin Riihimäelle ja niitä oli lyhytaikaisemmin sijoitettuna Pieksämäelle ja Kouvolaan. Vetureita käytettiin myös Helsingin ja Riihimäen välisissä henkilöjunissa. Suhteellisen lyhyen käyttöiän jälkeen Trumanit hylättiin vuosina 1964–1969. Veturit romutettiin lukuun ottamatta veturia 1319, joka on Hyvinkäällä Suomen Rautatiemuseossa. ==Tekniikkaa== *Paino työkunnossa: 166,2 t *Pituus puskimien kanssa: 22 m *Suurin nopeus: 65 km/h *Vetovoima: 17 780 kp = 174 kN ==Lähteet== *Suomen rautatiemuseon veturi 1319:n esittelytaulu === Viitteet === ==Aiheesta muualla== * Luokka:Museorautatiekalusto Luokka:Suomalaiset höyryveturit
Hiippa (saari)

Hiippa on Naantalissa sijaitseva pieni 0,77 hehtaarin ulkoilusaari. Saarella ei ole rakennuksia tai rakenteita. Saaren rannat ovat ruovikoituneet kiinni viereiseen Jakoluodon saareen. == Lähteet == Luokka:Naantalin saaret
Jarkko Toivonen (kitaristi)

Jarkko Toivonen (s. 9. huhtikuuta 1969 Hämeenlinna) on suomalainen brasilialaiseen musiikkiin erikoistunut bossa nova -kitaristi. Toivonen syntyi Hämeenlinnassa 1969 ja muutti perheensä mukana Helsinkiin 1978. Hän aloitti kitaransoiton opinnot 9-vuotiaana kuultuaan ensimmäisen esikuvansa José Felicianon soittoa. Hänellä on takanaan noin 12 vuoden klassisen kitaransoiton opinnot muun muassa Itä-Helsingin musiikkiopistossa ja Sibelius-Akatemiassa. Hän kirjoitti ylioppilaaksi Tehtaanpuiston lukiosta 1990. Toivonen aloitti ammattiuransa 18-vuotiaana vuonna 1987, kun hän julkaisi ensimmäisen levynsä Sambolero. Jo tuolloin hän perusti oman levy-yhtiönsä Jacaranda Music Oy. Myös hänen vuosien varrella kokoamansa yhtyeet ovat käyttäneet Jacaranda-nimeä. Toivonen on konsertoinut kotimaansa lisäksi muun muassa Brasiliassa. Hän on esiintynyt yhdessä huilisti-laulaja Danilo Caymmin, kitaristi Sebastião Tapajósin, perkussionisti Marcelo Salazarin sekä laulajatar Ithamara Kooraxin kanssa. Toivosen kitaratyyliin ovat eniten vaikuttaneet brasilialaiset Luiz Bonfá, Paulinho Nogueira, João Gilberto, Bola Sete, argentiinalaissyntyinen Jorge Morel sekä José Feliciano. ==Diskografia== *Sambolero (1987) *Lights of Rio (1989) *A Different Beat (1991) *Tuning to Mellow Tone (1994) *Here,There and Everywhere (1996) *Growth (1997) *Morning in Copacabana (2006) *Tropical Trip (2009) * Guitar Colorings (2012) * Southern Wave (2014) * Carioca (2016) *Satin Beat of Bossa Nova (2019) *View to Serenity (2024) ==Lähteet== ==Aiheesta muualla== *Jarkko Toivosen kotisivut Luokka:Suomalaiset kitaristit Luokka:Vuonna 1969 syntyneet Luokka:Elävät henkilöt
Kreikantulppaani

Kreikantulppaani (Tulipa orphanidea) on Kreikassa, Kreetalla, Egeanmeren saarilla, Länsi-Turkissa ja Bulgariassa esiintyvä tulppaanilaji. Kreikantulppaaniin sisältyy aiemmin omana lajina pidetty Tulipa goulimyi- tulppaani, joka elää Kytheran saarella villinä.The Tiny Tulip from Kithira Lisäksi kasvia tavataan muun muassa Kreikan Peloponnesoksen eteläosassa, Antikytheran saarella ja Kreetan saaren Gramvoúsan niemimaalla. Se kasvaa kivikkoisilla alueilla. Kasvi kukkii helmikuun puolivälistä toukokuun alkuun. Sen kukat ovat oranssit tai tiilenpunaiset. Lajia viljellään myös puutarhoissa. Se kestää hyvin kylmää.Tulipa goulimyi Backyard Gardener == Lähteet == Luokka:Tulppaanit
Arvo Räikkönen

Arvo Yrjö Rafael Räikkönen (9. heinäkuuta 1906 Lempaala, Inkeri – 23. kesäkuuta 1978 Rauma)Marjut Hjelt: Arvo Räikkösen arkiston luettelo Kansalliskirjasto 22.10.1999. Viitattu 17.3.2018. oli suomalainen kuoronjohtaja, säveltäjä ja musiikkipedagogi. Räikkönen valmistui filosofian maisteriksi Helsingin yliopistosta vuonna 1931 ja toimi musiikinopettajana Turun kansakouluissa vuosina 1931–1937 sekä musiikin lehtorina Rauman seminaarissa vuosina 1937–1973. Hänen ns. vanhaa musiikkia kohtaan tuntemansa kiinnostus toi uusia ideoita etenkin mieskuorolauluun. Hän oli tuottelias säveltäjä, jonka teoksia palkittiin useissa sävellyskilpailuissa. Räikkösen sävellyksiä on tallentanut muun muassa mieskuoro Laulu-Miehet. Räikkönen sai professorin arvonimen vuonna 1977.Toivo Haapanen ym. (toim.): Musiikin tietokirja, s. 420. Helsinki: Otava, 1948.Keijo Virtamo (toim.): Otavan musiikkitieto (2. painos), s. 362. Helsinki: Otava, 1997. Arvo Räikkösen isä oli Pietarin Pyhän Marian kirkon kanttori Pekka Bernhard Räikkönen. Hänen veljiään olivat oopperalaulaja Sulo Räikkönen ja äärioikeistolainen poliitikko Erkki Räikkönen.Anni-Meri Räikkönen: ”Räikköset Inkerinmaalla”, Inkeriläisten viesti 3/2014, s. 12–13 Viitattu 17.3.2018. ==Lähteet== * ===Viitteet=== Luokka:Suomalaiset kuoronjohtajat Luokka:Suomalaiset säveltäjät Luokka:Suomalaiset musiikkipedagogit Luokka:Inkeriläiset henkilöt Luokka:Vuonna 1906 syntyneet Luokka:Vuonna 1978 kuolleet
Olavi Pesonen

Olavi Samuel Pesonen () oli suomalainen säveltäjä, urkutaiteilija, musiikkikriitikko ja musiikkipedagogi. ==Henkilöhistoria== Pesosen vanhemmat olivat kouluneuvos Matti Pesonen ja Ellen (Ella) Irene Malmberg ja puoliso vuodesta 1933 Sirkku Aune Margareta Lyytikäinen. Hänen veljiään olivat lääkintöhallituksen pääjohtaja Niilo Pesonen ja kapellimestari Urpo Pesonen.Otavan Iso tietosanakirja, osa 6, palstat 1155–1156. Helsinki: Otava, 1963. Hän tuli ylioppilaaksi 1928 ja valmistui filosofian kandidaatiksi 1932. Helsingin Kirkkomusiikkiopistosta Pesonen valmistui 1934 ja Sibelius-Akatemian urkudiplomin hän suoritti 1939. Pesonen toimi kansakoulun laulunopettajana Helsingissä vuodesta 1933, sävellyskonsertin hän piti 1936 ja urkukonsertin 1939. Hän toimi myös orkesterin- ja kuoronjohtajana ja musiikkikriitikkona, samoin kuin luottamustehtävissä Suomen musiikkielämässä. 1950-luvun lopulla Pesonen toimi musiikin lehtorina Helsingin opettajakorkeakoulussa ja myöhemmin 1960-luvulla Kouluhallituksessa koulujen musiikintarkastajana. ==Tuotanto== Pesosen ensimmäiset teokset edustivat kansallisromantiikkaa, mutta myöhemmin hänen sävelkielensä kehittyi kromaattisemmaksi ja etääntyi paikoitellen tonaalisuudesta. Pesonen käyttää runsaasti kontrapunktia. 1950–1960-luvulla Pesonen sävelsi lukuisten muiden tehtävien vuoksi melko vähän, mutta 1970-luvulla siirryttyään eläkkeelle hän saattoi jälleen paneutua enemmän säveltämiseen. Pesosen tuotannossa on runsaasti kuoro- ja yksinlauluja, joista merkittävimpiä ovat sekakuorosävellys Ajat eellehen menevät (1935) ja yksinlaulusarja Gott! Wirf mich nicht zu Deinen Steinen (1953). Hänen säveltäjäkuvaansa liitettiin lyyrisyys, uskonnollisuus ja vankat tekniset taidot. Hänen tuotantoonsa kuuluu muun muassa kaksi sinfoniaa, muita soitinteoksia sekä lukuisia vokaaliteoksia. Pesosen merkittävin sävellyksenopettaja oli Leevi Madetoja. Pesonen sai Pro Finlandia -mitalin vuonna 1961. ===Sävellyksiä=== Pesosen sävellyksiä ovat muun muassa seuraavat: * Jousikvartetto e-molli, 1935 * Orkesterille Preludi 1936, Humoreski 1936, Kehtolaulu 1936 ja Juhla-alkusoitto, 1939 * Melodraama Havahtuminen, 1936 * Kuulokuvamusiikkia baritonille ja uruille, 1937 * Piano- ja urkusävellyksiä, kuten Fuuga g-molli, 1938-1939 * Kantaatteja muun muassa koulujen ja yhdistysten vuosijuhliin * Yli sata yksin-, lasten- ja kuorolaulua kutakin ===Teoksia=== Pesosen julkaisemia lauluteoksia ovat:<ref name="Suo/> * Aapi lauluja, 1934 * Laulukirja, 1938 * Kymmenen joululaulua, 1940 * Laulava kansa I, 1944 * Laulava kansa II, 1945 * Hengellisiä sekakuorolauluja, 1945 ==Lähteet== * ===Viitteet=== Luokka:Suomalaiset taidemusiikin säveltäjät Luokka:Suomalaiset musiikkikriitikot Luokka:Suomalaiset urkurit Luokka:Suomalaiset musiikkipedagogit Luokka:Suomalaiset kuoronjohtajat Luokka:Orkesterinjohtajat Luokka:Suomalaiset musiikkikirjailijat Luokka:Pro Finlandia -palkitut Luokka:Vuonna 1909 syntyneet Luokka:Vuonna 1993 kuolleet
Oligolimax cerigottana

Oligolimax cerigottana on sukupuuttoon kuollut lasikotiloiden (Vitrinidae) heimoon kuuluva kotilolaji. Sen pleistoseenilta peräisin olevia fossiileja on löydetty Välimeressä sijaitsevalta ja Kreikalle kuuluvalta Antikytheran saarelta. == Lähteet == Luokka:Maakeuhkokotilot
RDR

RDR tarkoittaa seuraavia: * Red Dead Redemption, vuoden 2010 videopeli * Red Dead Revolver, vuoden 2004 videopeli * Registered Diplomate Reporter, oikeustoimittajille myönnettävä sertifikaatti.
Airismaa

Airismaa on Naantalin Rymättylässä sijaitseva saari. Vuonna 2000 saarella asui vakituisesti 70 ihmistä ja vapaa-ajan asuntoja saarella on satoja. Saarelle on kiinteä tieyhteys Otavasta Kirveenrauman sillan kautta yhdystiellä 1890. Tie jatkuu Airismaasta edelleen Hämmärönsalmen lossilla Aaslan saareen. Saaren läpi kulkee matkailutie Pikku rengastie. Airismaa kuuluu Airisto - Seilin valtakunnallisesti arvokkaaseen maisema-alueeseen. Saari on pääosin melko kallioista ja metsäistä, mutta kallioiden välisissä painanteissa harjoitetaan maataloutta. Etenkin saaren pohjoisosassa joka on alavampaa maata. Saaren etelärannalla toimi vuosina 1993–2015 Riista- ja kalatalouden tutkimuslaitoksen kalan­tutkimus­asema. Saaren pohjoisosassa sijaitsee Uutiskuvanvuori, joka on 56,4 metriä korkea kallio ja lehtojen suojeluohjelmaan kuuluva neljän hehtaarin luonnonsuojelu- ja natura 2000 -alue. Uutiskuvanvuori on inventoitu luonnonarvoiltaan erittäin arvokkaaksi kallioalueeksi. Alueella on merkitystä näköala- ja retkeilykohteena, ja 56,4 metriä korkealta kallion huipulta avautuu komeat näkymät ympäristöön. Kalliolle järjestetään opastettuja retkiä. == Lähteet == Luokka:Naantalin saaret Luokka:Rymättylä
FC Luzern

FC Luzern () on sveitsiläinen vuonna 1901 perustettu jalkapalloseura Luzernista. Seura pelasi vuodesta 1935 vuoteen 2009 kotiottelunsa Stadion Allmendille, jonka kapasiteetti on 20 500, mutta sitä on turvallisuussyistä laskettu 13 000. Goodbye Stadion Allmend Seuran uusi kotistadion Swissporarena on rakenteilla ja joukkue pelaa toistaiseksi kotiottelunsa Emmenbrückessä Gersag Stadionilla. == Historia == FC Luzern on historiansa aikana voittanut Sveitsin mestaruuden kerran, kaudella 1988/89. Sveitsin cupin voitto Luzern on juhlinut kahdesti ja ollut finaalissa häviävänä osapuolena kolme kertaa. 2000-luvulla seura pelasi Challenge Leaguessa 2003-2006. Eurokentillä Luzern on yltänyt parhaimmillaan Cup-voittajien Cupin puolivälieriin kaudella 1960/61. == Meriitit == * Sveitsin mestaruus: 1989 * Sveitsin cup (2): 1960, 1992 **Hopeaa (3): 1997, 2005, 2007 == Entisiä pelaajia == * Ottmar Hitzfeld * Remo Meyer * Alexander Frei * Blaise Nkufo * Christoph Spycher == Entisiä päävalmentajia == * 1985–1992 Friedel Rausch * 1992–1993 Bertalan Bicskei * 1993–1994 Timo Konietzka * 1998 Egon Coordes * 1999–2001 Andy Egli * 2001 Raimondo Ponte * 2001–2002 Ryszard Komornicki * 2002–2003 Hans-Peter Zaugg * 2003 Urs Schönenberger * 2003–2006 René van Eck * 2006–2008 Ciriaco Sforza * 2008 Roberto Morini * 2008–2011 Rolf Fringer * 2012–2013 Ryszard Komornicki * 2014–2018 Markus Babbel * 2018–2019 René Weiler == Lähteet == == Aiheesta muualla == * FC Luzern Online * FC Luzern fanisivusto Luzern Luokka:Luzernin urheilu
Italianrasti

Italianrasti eli sinirasti (Anchusa azurea)Henriette's herbal on ruohovartinen, sinikukkainen kasvi. Se elää luonnonvaraisena Euroopassa ja Aasian länsiosissa. Italianrasti kasvaa 100–140 cm korkeaksi. Se kukkii kesäkuusta syyskuuhun ja viihtyy aurinkoisella kasvupaikalla niukkaravinteisessa maassa.Anchusa azurea French gardening == Lähteet == == Aiheesta muualla == * Finto: Kassu – Kasvien suomenkieliset nimet: Anchusa italica * Suomen Lajitietokeskus: Italianrasti – Anchusa azurea Luokka:Rastit
Bitexco Financial Tower

pienoiskuva|Bitexco Financial Tower Bitexco Financial Tower on pilvenpiirtäjä Hồ Chí Minhin kaupungissa Vietnamissa. Sen rakentaminen alkoi vuonna 2007 ja päättyi vuonna 2010. Rakennus on yksi kaupungin ja Vietnamin korkeimmista. Sen korkeus on noin 262 metriä ja kokonaispinta-ala on noin 114 000 neliömetriä. Rakennuksessa on 14 hissiä ja 72 kerrosta, joista neljä on maan alla. == Lähteet == == Aiheesta muualla == Luokka:Vietnamin pilvenpiirtäjät Luokka:Hồ Chí Minhin kaupungin rakennukset ja rakennelmat
Susanna Reinboth

Susanna Helena Reinboth (s. 1963) on suomalainen oikeustoimittaja. Hän työskentelee Helsingin Sanomissa ja oli aiemmin Nelosen uutisten oikeustoimittaja. Reinboth suoritti journalismiopintoja Tampereen yliopistossa 1985–1987. Hän työskenteli STT:llä kesätoimittajana ja määräaikaisuuksissa 1986–1987 ja oikeustoimittajana 1988–1990. Vuosina 1990–2004 Reinboth oli Helsingin Sanomien oikeustoimittaja ja vuodesta 2004 Nelosen uutisten oikeustoimittaja. Vuonna 2007 Reinboth vaati suojelupoliisilta kopiota niin sanotusta Tiitisen listasta ja menestyikin Helsingin hallinto-oikeudessa, jonne hän valitti suojelupoliisin kielteisestä päätöksestä. Suojelupoliisin valitettua korkeimpaan hallinto-oikeuteen lista jäi kuitenkin salaiseksi. Vuonna 2008 Reinboth palkittiin Vuoden journalisti 2007 -palkinnolla. Reinboth on Oikeustoimittajat ry:n perustajajäsen ja hallituksen jäsen ja on toiminut yhdistyksen puheenjohtajana ja varapuheenjohtajana. Hän on ollut myös Julkisen sanan neuvoston jäsen ja toinen varapuheenjohtaja. Vuonna 2009 Reinboth osallistui päätökseen niin kutsutussa lautakasa-asiassa, joka koski Ylen uutisointia pääministeri Matti Vanhasen talonrakennukseen kohdistuvissa korruptioepäilyissä. Reinboth äänesti vapauttavan päätöksen puolesta. Tammikuussa 2011 Euroopan ihmisoikeustuomioistuin katsoi, että Reinbothin ja Helsingin Sanomien päätoimittaja Janne Virkkusen sananvapautta loukattiin kun heille tuomittiin sakkoja ja korvausvelvollisuus presidenttiehdokas Esko Ahon kampanjapäällikön yksityiselämän käsittelemisestä. Huhtikuussa 2014 Tutkivan journalismin yhdistys myönsi Lumilapio-palkinnon Reinbothille ja Minna Passille huumepoliisia käsitelleestä, Helsingin Sanomissa julkaistusta juttusarjasta. Vuonna 2018 Reinboth ja Passi saivat Lauri Jäntin säätiön palkinnon poliisi Jari Aarniota käsittelevästä teoksestaan Keisari Aarnio. Kirjan pohjalta tehtiin vuonna 2018 televisiosarja Keisari Aarnio, jossa Reinbothia näyttelee Kirsi Ylijoki.Katri Utula: Keisari Aarnio -sarja alkaa – tarinan todelliset tähtitoimittajat joutuivat huumepoliisin kynsiin: ”Alkoi tytöttely ja huorittelu” Ilta-Sanomat 14.4.2018. Viitattu 1.7.2019. ==Palkinnot ja tunnustukset== * Suomen Asianajajaliiton toimittajapalkinto 1999 * Bonnierin vuoden journalisti 2007 * Lauri Jäntin palkinto 2018 * Lumilapio-palkinto: ** 1998, Ulkomaalaisviha, Helsingin Sanomat ** 2014, Helsingin Sanomissa julkaistusta huumepoliisin toimintaa käsitelleestä juttusarjasta. * Bonnierin vuoden kirja 2017: Keisari Aarnio. Huumepoliisi Jari Aarnion uskomaton tarina. ==Lähteet== ==Aiheesta muualla== * * Susanna Reinbothin artikkelit Helsingin Sanomissa Luokka:Suomalaiset toimittajat Luokka:Helsingin Sanomien toimittajat Luokka:Vuonna 1963 syntyneet Luokka:Elävät henkilöt
Tähtipukinparta

Tähtipukinparta (Tragopogon hybridus) on ruohovartinen kukkiva kasvi. Sen kukka on vaaleanpunainen, kahdeksan kapeaa terälehteä luovat tähtimäisen vaikutelman, jota korostavat teräväkärkiset verholehdet, jotka ovat terälehtiä pidemmät. Kukan keskusta on hiukan terälehtiä tummempi. Kasvi on kotoisin Etelä-Euroopasta, mutta levinnyt harvinaisena tulokaslajina linnunsiementen mukana esimerkiksi Englantiin.Slender Salsify Flora of Derbyshire == Lähteet == == Aiheesta muualla == * Valokuva Photographic Guide to Wild flowers of Lebanon. Luokka:Pukinparrat
Juha Niemi

Juha Niemi (s. 6. elokuuta 1988 Ylistaro) on suomalainen pesäpalloilija, joka edustaa Superpesisessä Hyvinkään Tahkoa. Hänen pelipaikka on kotiuttaja. Hän on tunnettu kovista ja tarkoista lyönneistään. Niemen aikaisempia seurojaan ovat Seinäjoen Maila-Jussit (2005–2008), Nurmon Jymy (2009–2010), Koskenkorvan Urheilijat (2011–2012), Joensuun Maila (2013–2019) ja Manse PP (2020-2021). Niemi on saavuttanut Suomen mestaruuden vuosina 2018 ja 2019 Joensuun Mailan riveissä sekä 2022 Manse PP:n riveissä. Lisäksi Niemi on saavuttanut Superpesiksessä pronssimitalit vuosina 2013-2017 Joensuun Mailan riveissä. Lokakuussa 2019 ilmoitettiin Niemen tehneen sopimuksen Manse PP:n kanssa. Niemi pelasi Manse PP:ssä kaudet 2020 ja 2021. Lokakuussa 2021 Niemi teki kolmivuotisen sopimuksen Hyvinkään Tahkon kanssa. Vuonna 2023 Niemi solmi jatkosopimuksen Tahkossa vuoden 2026 syksyyn saakka. Lyöjäjokerina pelaava Niemi on valittu seitsemän kertaa Miesten Itä–Länsi-otteluun. Niemi pelasi myös kolmesti A-poikien Itä-Lännessä ja kahdesti B-poikien Itä-Lännessä == Muuta == Niemi on ammatiltaan LVI-asentaja. Hän on kotoisin Ylistaron (nyk. Seinäjoki) Kitinojalta. == Saavutukset == === Pelaajana === * 3 SM-kultaa: 2018, 2019, 2021 * 5 SM-pronssia: 2013, 2014, 2015, 2016, 2017 * 7 Itä-Länsi- ottelua: 2010, 2011, 2013, 2014, 2016, 2018, 2022 * Superpesiksen kuukauden pelaaja (3): kesäkuu 2008, heinäkuu 2012, kesäkuu 2014 * Nuorten superpesiksen vuoden pelaaja: 2007 == Lähteet == Luokka:Suomalaiset pesäpalloilijat Luokka:Vuonna 1988 syntyneet Luokka:Elävät henkilöt
Rimfaxe

Rimfaxe on kansanmusiikkiyhtye Gjallarhornin viides albumi, joka julkaistiin vuonna 2006. Se on nimetty skandinaavisessa mytologiassa esiintyneen kahdeksanjalkaisen Rimfaxe-hevosen mukaan. ==Kappaleet== # Rimfaxe - 4:00 # Kokkovirsi - 3:28 # Systrarna - 6:11 # Blacken - 6:25 # Hymn - 6:59 # Sylvklar - 5:04 # Norafjelds - 6:56 # i Vall - 4:46 # Taklax 1037 - 2:59 # Taklax 1034 - 3:36 # Staffan - 4:48 # Gråning - 3:38 == Arvostelut == * AllMusic: AllMusic revie == Lähteet == == Aiheesta muualla == * Lee Blackstone: Rimfaxe. Rootsworld 2007. Luokka:Vuoden 2006 albumit Luokka:Gjallarhornin albumit
Grimborg

Grimborg on kansanmusiikkiyhtye Gjallarhornin neljäs albumi, joka julkaistiin vuonna 2002. == Kappaleet == # # # # # # # # # # # # # == Arvostelut == * AllMusic: AllMusic review viitattu 5.1.2019 == Lähteet == == Aiheesta muualla == * Marjo Jääskä: Grimborg . Pelimanni. Luokka:Vuoden 2002 albumit Luokka:Gjallarhornin albumit